15.9.2023
MT
Il-Ġurnal Uffiċjali tal-Unjoni Ewropea
L 228/145
kostijiet irraġonevoli, jistgħu jintużaw metodi indiretti għad-determinazzjoni tas-sett tad-data f’konformità malpunt 2.
Meta tali metodi ma jkunux disponibbli, ma jkunux teknikament fattibbli, jew iġarrbu kostijiet irraġonevoli, jistgħu jintużaw valuri prestabbiliti magħmula disponibbli u ppubblikati mill-Kummissjoni għallperjodu ta’ tranżizzjoni skont il-kundizzjonijiet speċifikati fl-Artikolu 4(3) ta’ dan ir-Regolament.
(b) Għall-metodi ta’ determinazzjoni diretti jew indiretti, metodu jitqies xieraq meta jiġi żgurat li kwalunkwe kejl, analiżi, kampjunar, kalibrazzjoni, u validazzjoni għad-determinazzjoni tas-sett speċifiku ta’ data jitwettqu bl-applikazzjoni ta’ metodi definiti fl-istandards rilevanti tal-EN jew tal-ISO.
Meta dawn l-istandards ma jkunux disponibbli, jistgħu jintużaw standards nazzjonali.
Fejn ma jeżistu l-ebda standards applikabbli ppubblikati, għandhom jintużaw abbozzi ta’ standards adattati, linji gwida dwar l-aqwa prattiki tal-industrija jew metodoloġiji oħra ppruvati xjentifikament, u għandu jiġi limitat il-preġudizzju fil-kampjunar u l-kejl.
(c) Fi ħdan metodu wieħed imsemmi fil-punt (a), l-istrumenti tal-kejl jew l-analiżijiet fil-laboratorju taħt il-kontroll taloperatur għandu jiġu ppreferuti fuq l-istrumenti tal-kejl jew l-analiżijiet taħt il-kontroll ta’ entità legali oħra, bħallfornitur tal-fjuwil jew tal-materjali jew is-sħab kummerċjali rigward l-oġġetti prodotti.
(d) L-istrumenti tal-kejl għandhom jintgħażlu b’tali mod li juru l-inqas inċertezza fl-użu mingħajr ma jġarrbu kostijiet irraġonevoli.
L-istrumenti taħt il-kontroll metroloġiku legali huma ppreferuti, ħlief meta jkunu disponibbli strumenti oħra b’inċertezza fl-użu ferm aktar baxxa.
L-istrumenti għandhom jintużaw biss f’ambjenti xierqa skont l-ispeċifikazzjoni tal-użu tagħhom.
(e) Meta jintużaw analiżijiet tal-laboratorju, jew meta l-laboratorji jwettqu trattament tal-kampjuni, kalibrazzjonijiet, validazzjonijiet tal-metodu, jew attivitajiet relatati mal-kejl kontinwu tal-emissjonijiet, għandhom japplikaw ir-rekwiżiti tat-Taqsima B.5.4.3 ta’ dan l-Anness.
2.
Metodi ta’ determinazzjoni indiretti: Meta ma jkun hemm l-ebda metodu ta’ determinazzjoni diretta disponibbli għal sett ta’ data meħtieġ, b’mod partikolari għal każijiet fejn jeħtieġ li tiġi ddeterminata s-sħana netta li tista’ titkejjel li tidħol fi proċessi tal-produzzjoni differenti, jista’ jintuża metodu ta’ determinazzjoni indiretta, bħal: (a) kalkolu bbażat fuq proċess kimiku jew fiżiku magħruf, bl-użu ta’ valuri ta’ letteratura aċċettati xierqa għallproprjetajiet kimiċi u fiżiċi ta’ sustanzi involuti, fatturi stojkjometriċi xierqa u proprjetajiet termodinamiċi bħal entalpiji ta’ reazzjoni, kif xieraq; (b) kalkolu bbażat fuq id-data tad-disinn tal-installazzjoni bħall-effiċjenzi tal-enerġija tal-unitajiet tekniċi jew il-konsum tal-enerġija ikkalkulat għal kull unità ta’ prodott; (c) korrelazzjonijiet ibbażati fuq testijiet empiriċi biex ikunu stabbiliti l-valuri ta’ stima għas-sett ta’ data meħtieġ minn tagħmir mhux ikkalibrat jew minn data dokumentata fi protokolli tal-produzzjoni.
Għal dak l-għan għandu jiġi żgurat li l-korrelazzjoni tissodisfa r-rekwiżiti tal-prattiki tajba tal-inġinerija u li tiġi applikata biss biex ikunu determinati valuri li jaqgħu fil-firxa li għaliha tkun ġiet stabbilita.
Il-validità ta’ tali korrelazzjonijiet għandha tiġi evalwata mill-inqas darba fis-sena.
3.
Sabiex jiġu ddeterminati l-aħjar sorsi tad-data disponibbli, għandu jintgħażel is-sors ta’ data l-ogħla fil-klassifikazzjoni ppreżentata taħt il-punt 1 u diġà disponibbli fl-installazzjoni.
Madankollu, jekk ikun teknikament fattibbli li jiġi applikat sors ta’ data ogħla fil-klassifikazzjoni mingħajr ma jiġu mġarrba kostijiet irraġonevoli, tali sors ta’ data aħjar għandu jiġi applikat mingħajr dewmien żejjed.
Jekk ikunu disponibbli sorsi differenti ta’ data għall-istess sett ta’ data fl-istess livell fil-klassifikazzjoni ppreżentata taħt il-punt 1, għandu jintgħażel is-sors ta’ data li jiżgura l-fluss tad-data l-aktar ċar bl-inqas riskju inerenti u riskju ta’ kontroll fir-rigward tad-dikjarazzjonijiet skorretti.
4.
Is-sorsi tad-data magħżula taħt il-punt 3 għandhom jintużaw għad-determinazzjoni u r-rapportar tal-emissjonijiet integrati.
5.
Sa fejn ikun fattibbli mingħajr ma jiġu mġarrba kostijiet irraġonevoli, għall-fini tas-sistema ta’ kontroll f’konformità mat-Taqsima H ta’ dan l-Anness, għandhom jiġu identifikati sorsi tad-data jew metodi addizzjonali għaddeterminazzjoni tas-settijiet ta’ data li jippermettu l-korroborazzjoni tas-sorsi tad-data taħt il-punt (3).
Is-sorsi tad-data magħżula, jekk ikun hemm, għandhom jiġu stabbiliti fid-dokumentazzjoni tal-metodoloġija ta’ monitoraġġ.